Bratislava, 25.6.2024

# **Vysvetlenie súťažných podkladov č. 4**

V rokovacom konaní so zverejnením na predmet zákazky „**Riadiaci a komunikačný systém verejného osvetlenia**“, ktoré bolo vyhlásené verejným obstarávateľom Technické siete Bratislava, a.s., Primaciálne nám. 1, 814 99 Bratislava (ďalej len „verejný obstarávateľ“) vo Vestníku verejného obstarávania č. 258/2023 zo dňa 28.12.2023 pod značkou 39818 - MRT, verejný obstarávateľ poskytuje na otázky záujemcu predložené v II. fáze zákazky nasledovné vysvetlenie:

**Otázka č. 19:**

Dňa 10.06.2024 zverejnil Obstarávateľ na portáli Josephine aktualizované súťažné podklady ktorých súčasťou je aj súbor „Príloha ƒ. 9 - Návrh na plnenie kritérií.xlsx“. Po preskúmaní tohto súboru sa javí, že niektoré preddefinované kalkulačné vzorce nie sú správne:

Pri vyplnení jednotkovej ceny za položku „Dodanie 1 ks RM-S“ (bunka E18) sa táto cena neprenesie   
do „Celková cena za pilotný projekt“ pritom do ostatných celkových cien sa prenesie správne:



Je to pravdepodobne spôsobené tým, že v pracovnom zošite „Rozsah pilotného projektu“ je vo vzorci uvedený odkaz na bunku „E19“ v zošite „Návrh na plnenie kritérií“, čo je ale odkaz na cenu „Inštalácia 1 ks RM-S (v pilotnom projekte)“, pričom podľa popisu má táto bunka obsahovať „Cena za nákup HW“, nie iba za inštaláciu.



Zároveň sú pravdepodobne chybné vzorce v bunkách „E4 a E5“ ktoré v jednotkovej cene za nákup HW odkazujú na bunku „F19“ v „Návrh na plnenie kritérií“ ktorá ale obsahuje cenu „Inštalácia 1 ks RM-S   
(v pilotnom projekte) - Jednotková cena v eurách s DPH“, takže v celkových cenách by sa DPH započítala dvakrát.





Sú horeuvedené matematické vzorce správne?

**Odpoveď č. 19:**

Verejný obstarávateľ upravil prílohu č. 9 „Návrh na plnenie kritérií“ súťažných podkladov tak, aby vzorce fungovali korektne a popis položiek bol v súlade s informáciami uvedenými v ostatných dokumentoch zákazky, a to nasledovne:

Položka v riadku 18 záložky „Návrh na plnenie kritérií“ sa vzťahuje iba na dodanie RM-S mimo pilotného projektu. Jej textácia bola z tohto dôvodu upravená, aby nevzbudzovala u záujemcov pochybnosti o jej význame. Z tohto dôvodu sa nemá daná hodnota započítavať do celkovej ceny za pilotný projekt.

Zároveň verejný obstarávateľ upravil textáciu položky v riadku 19 záložky „Návrh na plnenie kritérií“, aby z nej bolo zrejmé, že ide o dodanie a inštaláciu RM-S iba v rámci pilotného projektu.

V záložke „Rozsah pilotného projektu“ v bunkách E4 a E5 verejný obstarávateľ upravil vzorec tak, aby do výpočtu ceny bola započítaná suma položky v eurách bez DPH.

**Otázka č. 20:**

Po vyplnení ceny „Dodanie a inštalácia 1 ks RM-RVO“ v pracovnom zošite „Návrh na plnenie kritérií“ je „Celková cena za pilotný projekt“ vypočítaná ako 90 Eur bez DPH.



Pri kontrole pracovného zošita „Rozsah pilotného projektu“ je zrejmé, že celkový kalkulovaný počet RVO pre pilotný projekt je až 90 ks, keďže „Cena za nákup HW“ nie je počítaná z mesačného incrementu, ale z súčtu nainštalovaných RM-RVO za jednotlivé mesiace.

****

Pritom v zmysle Opisu zákazky má byť pre pilotný projekt nasadených 30ks RM-RVO.Sú horeuvedené matematické vzorce správne?

**Odpoveď č. 20:**

Verejný obstarávateľ upravil v záložke „Rozsah pilotného projektu“ Návrhu na plnenie kritérií vzorec tak, aby do výpočtu ceny pilotného projektu boli započítané sumy za 30 ks RM-RVO. Záujemca správne uvádza, že pre pilotný projekt má byť nasadených iba 30 ks RM-RVO.

**Otázka č. 21:**

V zmysle dokumentu „Príloha č. 1 - Opis predmetu zákazky“ bodov 12.

„12. RM-RVO musí fungovať nezávisle od RM-S a naopak (t. j. v prípade výpadku RM-RVO nebude ovplyvnená funkčnosť manažmentu svetelných bodov cez RM-S a naopak).“

„12. Riadiaci modul pre svietidlá musí fungovať nezávisle od riadiacich modulov pre RVO a naopak   
(t. j. v prípade výpadku RM-S nebude ovplyvnená funkčnosť manažmentu svetelných bodov cez   
RM-RVO a naopak).“

Má byť dátová komunikácia medzi RM-S a RM-RVO na sebe nezávislá, aby v prípade poruchy jednej   
z nich nebola nijako ovplyvnená druhá komunikácia medzi RM\* a Softvérom na riadenie prevádzky VO.

V dokumente „Príloha č. 3 - Zmluva“ v definíciách je uvedené nasledovné:

|  |  |
| --- | --- |
| Riadiaci modul rozvádzača verejného osvetlenia alebo RM-RVO | Znamená modul alebo jednotku zabezpečujúcu riadenie a zabezpečovanie prevádzky koncových svetelných bodov cez rozvádzač verejného osvetlenia podľa Ponuky Poskytovateľa |

Tzn., že podľa tejto definície má dátová komunikácia medzi RM-S a Softvérom na riadenie prevádzky VO prebiehať cez modul RM-RVO. To by však znamenalo, že pri výpadku/poruche RM-RVO nebudú splnené podmienky z Opisu predmetu zákazky nakoľko nebude môcť byť zabezpečená nezávislá komunikácia medzi RM-S Softvérom na riadenie prevádzky VO.

Ktorá požiadavka na komunikáciu medzi RM-S a Softvérom na riadenie prevádzky VO je požadovaná? Nezávislá komunikácia na RM-RVO, alebo je požadovaná komunikácia cez modul RM-RVO?

Vzhľadom na závažnosť horeuvedenej otázky, ktorej zodpovedanie bude mať zásadný vplyv na návrh celého technického riešenia, Vás zároveň prosíme o predĺženie termínu na predkladanie ponúk   
o 14 dní.

**Odpoveď č. 21:**

Verejný obstarávateľ uvádza, že potvrdzuje platnosť predmetných ustanovení v Prílohe č. 1 – Opis predmetu zákazky. Verejný obstarávateľ zároveň uvádza, že z predmetných ustanovení Prílohy č. 3 – Zmluva **nevyplýva**, že dátová komunikácia medzi RM-S a Softvérom má prebiehať prostredníctvom modulu RM-RVO. Pre úplnosť verejný obstarávateľ uvádza, že predmetné ustanovenie Prílohy č. 3 – Zmluva je potrebné vykladať v súvislosti s riadením a zabezpečovaním prevádzky (**t. j. zapnutím/vypnutím**) koncových svetelných bodov (elektricky napojených) cez RVO.

Verejný obstarávateľ uvádza, že v tejto fáze zákazky majú uchádzači predložiť svoje základné ponuky, ktoré reflektujú opis predmetu zákazky a požiadavky verejného obstarávateľa, ktoré sú uvedené v súťažných podkladoch a v ich prílohách. V súlade s bodom 3 „Priebeh verejného obstarávania“ časti A súťažných podkladov po tejto fáze (II. fáza – Predloženie základných ponúk) bude nasledovať III. fáza – Rokovania s uchádzačmi a IV. fáza – Predloženie konečných ponúk. Nejde pritom o fakultatívny postup ale všetky tieto fázy budú prebiehať a nasledovať bezprostredne jedna po druhej, pričom opis tohto postupu je v súťažných podkladoch uvedený za účelom dodržania princípu transparentnosti.

Verejný obstarávateľ týmto Vysvetlením bližšie objasnil položky Návrhu na plnenie kritérií a ostatných príloh súťažných podkladov a opravil chyby vo vzorcoch, čo nemá vplyv na cenotvorbu uchádzača,   
či na rozsah zadania. Z uvedeného dôvodu verejný obstarávateľ nepredlžuje lehotu na predkladanie základných ponúk.

S pozdravom

Ing. Juraj Nyulassy

Predseda predstavenstva

**Prílohy:**

Príloha č. 9 - Návrh na plnenie kritérií